Barbican Centre

Barbican Centre er et kultursenter beliggende i Barbican Estate i City of London. Kultursenteret ble åpnet i 1982, og er det største kultursenteret i Europa. Senteret inkluderer konsertsaler, teater, kinoer, kunstgalleri, foajeer, bibliotek, et stort drivhus, konferansefasiliteter, restauranter og barer. City of London er eier, grunnlegger og viktigste økonomiske bidragsyter. I likhet med Barbican Estate er Barbican Centre bygget i brutalismestil. I en meningsmåling i 2006 ble Barbican Centre kåret til Londons styggeste bygning. Historie Planene om å bygge Barbican Centre utviklet seg på 1960-tallet som en del av utviklingen av Barbican Estate. Royal Shakespeare Company og London Symphony Orchestra bidro i planleggingen. Etter lang tid med utvikling og diskusjon begynte byggingen av senteret i 1971. Arkitekter var Chamberlin, Powell og Bon. Det tok mer enn ti år å bygge senteret, og kostnaden var 156 millioner pund. Barbican Centre ble åpnet av dronning Elizabeth II i 1982. Barbican Centre ble fredet i 2001, i likhet med det omkringliggende Barbican Estate. Tilknyttede virksomheter London Symphony Orchestra har sitt hovedkvarter i Barbican Centre. Andre samarbeidspartnere er BBC Symphony Orchestra, Academy of Ancient Music, Britten Sinfonia og Serious. Barbican Centre samarbeider også med Boy Blue Entertainment, Cheek by Jowl, Michael Clark Company, Royal Concertgebouw Orchestra of Amsterdam, New York Philharmonic, Los Angeles Philharmonic, Gewandhaus Orchestra Leipzig og Jazz at Lincoln Center. Tidligere hadde The Royal Shakespeare Company sitt hovedkvarter her, men i 2002 forlot kompaniet Barbican Centre. Men i 2013 innledet Barbican Centre og The Royal Shakespeare Company et treårig samarbeid. Lokaler Det finnes en rekke ulike lokaler i Barbican Centre. Frobisher Rooms - møtelokaler Frobisher Auditorium 1 - auditorium med plass til 246 personer Frobisher Auditorium 2 - auditorium med plass til 153 personer Milton Court Concert Hall - konsertsal og auditorium med plass til 608 personer Barbican Hall - konsertsal og auditorium med plass til 1943 personer Barbican Theatre - teater og auditorium med plass til 1156 personer Stalls Floor Foyer - nedre inngangsparti til Barbican Theatre og Barbican Hall Ground Floor Foyer - øvre inngangsparti til Barbican Theatre og Barbican Hall Balcony Floor Foyer - utstillingsområde og inngangsparti til balkongene i Barbican Hall Cinema 1 - kino og auditorium med plass til 280 personer Frobisher Boardroom - møterom med plass til 18-24 personer Garden Room - festsal med plass til 216-300 personer Conservatory - drivhus og festlokale med plass til 48-150 personer Conservatory Terrace - festlokale over Conservatory med plass til 168-200 personer Exhibition Hall 2 - utstillingslokale på 1 821 kvadratmeter The Curve - utstillingsområde Barbican Library - bibliotek med bøker, lydbøker, dvd-er og cd-er til utlån Gave- og suvenirbutikk Restauranter og barer I tilknytning til Barbican Estate finnes det flere barer, kinoer, konsertsaler og teatre. Referanser Eksterne lenker (en) Offisielt nettsted (en) Barbican Arts Centre – kategori av bilder, video eller lyd på Commons Barbican Centre 20 år, The Guardian, mars 2002 Barbican Centre 30 år, The Guardian, mars 2012